Claus Daae

Claus Nils Holtzrod Daae (født 20. desember 1806 på Fana prestegård, død 13. november 1896 i Bergen) var en norsk prest og stortingsrepresentant.

Han var sønn av sogneprest i Fana Iver Munthe Daae (1771–1849), moren var Edvardine Magdalene Fritzner (f.1781). Daae giftet seg med Aadel Christie Wibye som var hans kusine (datter av morens søster). Den yngre broren Jens Kobro Daae var også prest. Ludvig Kristensen Daa var deres fetter som dessuten var gift med halvbroren Ludvig Daaes (1795-1865) datter. Halvbrorer Ludvig var gift med morens søster Helene Margrete Fritzner (1790-1850).Aagaat Daae: Stamtavle over familien Daae i Norge. Trondhjem: F. Bruns boghandel, 1917  Navnet Nils Holtzrod var fra en bekjent av familien.

Han ble student 1825 og cand. theol. 1828 og studerte deretter filologi. I 1834 ble han utnevnt til sogneprest på Stord, 1861 ved Vår Frue kirke i Trondheim og 1865 ved Domkirken i Bergen. Samme år ble han utnevnt til stiftsprost. Daae ble medlem av det Kgl. norske videnskabernes selskap i Trondheim i 1861.

Daae møtte på Stortinget for Søndre Bergenhus amt i 1848, og var ordfører på Stord 1839–52. På Stord var han bestyrer og førstelærer ved «Stordøens stifts-seminar» (også kjent som Stord seminarium og Stord lærerskole). Blant hans elever der var Johannes Nilssøn Skaar, «samenes biskop».Berg-Hansen, Lauritz ("Sogneprest Lauritz"): Johannes Nilssøn Skaar. Bondegutten fra Hardanger. Trondheim: Sami Varas, 1967.

 Referanser 

 Eksterne lenker 


Kategori:Norske lutherske prester
Kategori:Stortingsrepresentanter 1848–1850
Kategori:Partiløse ordførere
Kategori:Ordførere i Stord
Kategori:Personer fra Bergen kommune